Решел је радио као новинар за Фигаро (-{Le Figaro}-) (био је оснивач спортскога дела листа), спортског листа Вело (-{Le Velo}-) и Илустровани спорт. Као атлетичар у периоду од 1900—1903. освојио је четири првенства Француске. Као специјални извештач листа Вело био је послат у Атину на прве Летње олимпијске игре 1896. Решел је и учествовао у две дисциплице. У квалификацијама трке на 400 метара стигао је трећи у својој групи, али се није квалификовао за финале. У трци на 110 препоне се освајањем другог места у квалификационој групи успео пласирати у финале са још три такмичара. У финалној трци није стартовао јер је према ранијем договору асистирао Албену Лермизију, који је тог дана учествовао у маратону.